Reeda Toots

Reeda Toots (aastast 1985 Reeda Kreen-Toots; sündinud 17. aprillil 1961 Tallinnas) on eesti näitleja, lavastaja ja koorijuht. 

Ta lõpetas 1979. aastal Tallinna 2. Keskkooli ja 1984. aastal Tallinna Riikliku Konservatooriumi lavakunstikateedri 11. lennu.Reeda Kreen-Toots. Eesti Lavastajate ja Dramaturgide Liidu veebisait. Laulis 1979. aastani Ellerheina tütarlastekooris. 

Aastatel 1984–1994 töötas ta Rakvere Teatris näitlejana ja 1994–1995 Eesti Televisiooni teatrisaadete toimetuses. Aastast 1999 Eesti Nuku- ja Noorsooteatris lavastaja ja 2005–2008 muusikajuht, 2000–2009 samas noortestuudio juhataja. 

Vahepeal ja hiljem on tegutsenud vabakutselisena ning aastast 2010 NUKU koori dirigendina (kontsertlavastused „Nukkude laulud”, 2013, koostöös Eesti Kontserdiga; „Mõistatused. Iga ilmaga, tuulega eriti”, 2014). Kirjutanud lavastustele muusikat („Välejalgne kuningatütar”, 1990, „Väga lihtne lugu”, 2007), teinud laste telesarja „Wohh, Won ja sõbrad” (2002), lavastanud kontserte.Reeda Toots. Eesti Entsüklopeedia. Õpetab näitlemist Muusikalikoolis.

 Tunnustus 
 1998 Salme Reegi nimeline auhind
 2012 Riva del Garda rahvusvahelise koorifestivali parim dirigent
 2024 Cork Choral Festival, The McCurtain and McSwiney trofee

 Isiklikku 
Ta oli alates 1985. aastast abielus Toomas Kreeniga.

 Viited 

Kategooria:Rakvere teatri näitlejad
Kategooria:Eesti teatrilavastajad
Kategooria:Eesti dirigendid
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1961